Diari Oficial de la Generalitat Valenciana


Sumari del DOGV 4455, del 07-03-2003 (2003/1914)

RESOLUCIÓ d'11 de febrer de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria de Medi Ambient de la Generalitat Valenciana, el Ministeri de Medi Ambient i la Fundació CEAM.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4455

Data del DOGV
:   07-03-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/1914


Data del document
:   11-02-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Medi Ambient
    * Fundació Centre d'Estudis Ambientals del Mediterrani
    * política de medi ambient
    * fundació
    * administració central
    * cooperació administrativa

RESOLUCIÓ d'11 de febrer de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria de Medi Ambient de la Generalitat Valenciana, el Ministeri de Medi Ambient i la Fundació CEAM. [2003/X1914]
  
Subscrit, després de la tramitació prèvia reglamentària, entre la Conselleria de Medi Ambient de la Generalitat Valenciana, el Ministeri de Medi Ambient i la Fundació CEAM, el 18 de setembre de 2002, un Conveni de col·laboració, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit al Registre de Convenis amb el número 0023/2003, i que figura com a annex d'aquesta resolució.
  
València, 11 de febrer de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Conselleria de Medi Ambient de la Generalitat Valenciana, el Ministeri de Medi Ambient i la Fundació CEAM
  
València, 18 de setembre de 2002
  
REUNITS
  
D'una part, el senyor Jaume Mates i Palou, ministre de Medi Ambient, en representació de l'administració general de l'Estat, facultat expressament per a subscriure aquest conveni per acord del Consell de ministres
  
D'una altra, el senyor Fernando Modrego Caballero, conseller de Medi Ambient, en nom i representació de l'administració de la Generalitat Valenciana, facultat expressament per a subscriure aquest conveni per acord del Consell de data 17 de setembre de 2002.
  
I d'una altra, el senyor José Joaquín Ripoll Serrano i el senyor Millán Millán Muñoz, president del Patronat i director executiu, respectivament, de la fundació de la Comunitat Valenciana Fundació Centre d'Estudis Ambientals del Mediterrani, en nom i representació d'aquesta, facultats expressament per a subscriure aquest conveni per acord del Patronat de 28 de juny de 2002.
  
I. Les parts: l'administració general de l'Estat
  
1. L'Administració general de l'Estat (en endavant, AGE), mitjançant el Ministeri de Medi Ambient, és competent, entre altres, en relació amb les matèries de medi ambient, conservació de la naturalesa, l'ús racional dels recursos naturals, forests i aprofitaments forestals, educació ambiental i participació pública, per a aconseguir un desenvolupament sostenible, en els termes que concreta el Reial Decret 1.475/2000, de 4 d'agost, pel qual es desenvolupa l'estructura orgànica bàsica del Ministeri de Medi Ambient.
  
2. A l'efecte d'aquest conveni s'estableix el domicili de l'AGE en la seu del Ministeri de Medi Ambient. El CIF és X-6220998U.
  
3. Aquest conveni ha sigut aprovat per acord del Consell de ministres
  
II. Les parts: l'administració pública de la Generalitat Valenciana
  
1. L'Administració pública de la Generalitat Valenciana (d'ara endavant, AGV), mitjançant la Conselleria de Medi Ambient és competent en aquesta matèria, en els termes que concreta el Decret 90/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Medi Ambient.
  
2. A l'efecte d'aquest conveni s'estableix el domicili de l'AGV, en la seu de la Conselleria de Medi Ambient. El CIF és S-8468615S.
  
3. Aquest conveni ha sigut aprovat per acord del Consell de 17 de setembre de 2002.
  
III. Les parts: la Fundació CEAM
  
1. La fundació de la Comunitat Valenciana Fundació Centre d'Estudis Ambientals del Mediterrani (en endavant, Fundació CEAM), és una organització que, sota el protectorat de la Generalitat Valenciana, està constituïda per a promoure i desenvolupar la investigació al medi ambient de la regió mediterrània. Es troba inscrita en el Registre de Fundacions de la Comunitat Valenciana amb la referència 93 (V), el CIF és G-46957213, i el domicili està en el carrer Charles R. Darwin núm. 14, 46364 Paterna.
  
2. Els vigents estatuts, que recullen els objectius generals inicials de la Fundació CEAM diuen que, atesa la necessitat de portar endavant una gestió eficaç del medi ambient mediterrani i tenint en compte l'especificitat d'aquest, se'n considera necessària la investigació específica. La Fundació es proposa com un instrument capaç de cobrir aquest dèficit i fer realitat una oferta d'investigació i tecnologia per als països mediterranis. La Fundació està concebuda com un instrument aglutinador i potenciador dels esforços que actualment realitzen distints grups d'investigació, a fi de permetre un avanç qualitatiu en el coneixement i maneig dels recursos naturals en condicions geogràfiques mediterrànies. Els seus objectius científics, i les activitats per a dur a terme, són les següents:
  
2.1 Estudiar i descriure els canvis que han tingut i tenen lloc en els ecosistemes mediterranis i la influència humana sobre aquests, per mitjà de la promoció i el desenvolupament de projectes de recerca i desenvolupament tecnològic.
  
2.2 Estudiar els processos físics, químics, geològics i biològics naturals en condicions geogràfiques mediterrànies, per coneixer-los i per a la comprensió de les conseqüències de l'activitat humana sobre aquests, especialment la contaminació atmosfèrica i els seus efectes, per mitjà de la promoció i la realització de projectes de recerca i desenvolupament tecnològic.
  
2.3 Desenvolupar estratègies de maneig d'ecosistemes que permeten fer compatibles la conservació dels recursos naturals, amb una utilització racional del medi ambient mediterrani, amb la promoció i la realització de projectes de recerca i desenvolupament tecnològics.
  
2.4 Promoure l'educació i la formació en temes ambientals mediterranis, per mitjà de la docència especialitzada, la incorporació d'universitaris a projectes de recerca i desenvolupament tecnològic, l'edició de publicacions especialitzades, i el finançament d'ampliacions d'estudis en l'estranger.
  
Els objectius científics específics que atendrà aquest conveni, es concreten en l'annex I.
  
3. La Fundació CEAM està inscrita amb el número 30 en el Registre de Centres d'Innovació i Tecnologia, creat i mantingut per la Comissió Interministerial de Ciència i Tecnologia i regulat pel Reial Decret 2.609/1996.
  
IV. Els productes d'R+DT i les condicions per a la seua obtenció
  
1. La recerca i el desenvolupament tecnològic (d'ara endavant, R+DT) es poden definir com la indagació original i planificada que persegueix descobrir nous coneixements i superior compressió en els terrenys científic o tècnic, i l'aplicació dels èxits obtinguts en la investigació fins que s'inicia la producció comercial, concretats en resultats per a la fabricació de nous materials o productes o per al disseny de nous processos o sistemes de producció, com també per a la millora tecnològica de substàncies i materials, productes, processos o sistemes preexistents.
  
2. Els resultats de l'activitat d'R+DT es concreten en propietat intel·lectual, propietat industrial o en informació tècnica especialitzada (know-how). La disponibilitat efectiva d'aquests resultats per part d'una organització depén, en gran manera, del patrimoni científic resident en aquesta i de la seua qualitat contrastada. D'altra banda, la incertesa pròpia de l'activitat d'R+DT condiciona el grau de disponibilitat immediata d'aquests resultats. Finalment, en el cas d'R+DT ambiental cal disposar d'informació superior, com a mínim, a un any natural per a poder sotmetre-la al procediment científic.
  
3. L'obtenció d'un patrimoni científic que produïsca resultats d'alta qualitat depén de la definició d'objectius a mitjà termini i d'un escenari econòmic en què estiga assegurada l'estabilitat, i al costat d'aquests dos, els mecanismes que estimulen la creativitat científica i l'obtenció d'ingressos en funció de les diverses situacions del mercat.
  
V. L'R+DT ambiental, l'especifitat mediterrània
  
1. L'aplicació, entre altres, del principi d'utilització de la millor tecnologia disponible en el camp de les activitats econòmiques d'incidència ambiental, exigeix que es dispose d'organitzacions d'R+DT amb un patrimoni científic de proporcions adequades i especialització concreta.
  
2. Les característiques específiques de les regions de condicions geogràfiques mediterrànies necessiten tecnologia ambiental adequada per a aquestes, atés que l'ús de tecnologia generada sobre el patrimoni científic específic de regions de condicions geogràfiques diferents, no soluciona els problemes ambientals, fins i tot pot arribar a complicar-los.
  
3. El creixement industrial de l'últim segle, es va produir en regions geogràfiques de condicions distintes a les mediterrànies, de manera que la tecnologia ambiental descansava sobre resultats d'investigació amb variables climàtiques distintes, de manera que el patrimoni científic relatiu a problemes ambientals mediterranis és escàs. Fins i tot fins fa relativament poc temps, es discutia si existien problemes ambientals específics de regions geogràfiques mediterrànies.
  
4. Per a satisfer la demanda de tecnologia ambiental mediterrània, és necessari d'un costat, incrementar quantitativament i qualitativa el patrimoni científic, ubicant-lo en organitzacions idònies. D'un altre, que aquestes organitzacions puguen disposar d'un grau d'especialització i de qualitat reconeguda que facen possible produir els productes d'R+DT que puguen oferir, efectivament, la millor tecnologia disponible.
  
VI. La intervenció de les administracions públiques
  
1. Les administracions públiques, i entre aquestes les que subscriuen aquest conveni, intervenen en l'activitat d'R+DT per tres vies: per mitjà de l'activitat de foment, per mitjà de la contractació de serveis d'R+DT o realitzant directament aquesta activitat mitjançant administracions públiques especialitzades.
  
2. Aquest conveni s'emmarca en l'activitat de foment, sense perjudici que indirectament afecte les altres dues formes d'intervenció. Generalment, l'acció de foment en R+DT se centra en finançament parcial de projectes, siga finançant la totalitat dels costs marginals del projecte, siga finançant parcialment la totalitat de les despeses necessàries per a dur-los a terme, presumint en els dos casos, que les organitzacions disposen de mitjans necessaris per a assumir els costs no marginals, o bé per a assumir la diferència de despeses totals. En altres paraules, que l'estabilitat econòmica per a elaborar el patrimoni científic resident, es presumeix que s'obté per vies distintes a l'activitat de foment, fins i tot es presumeix que també per a atendre part de les despeses necessàries per a l'execució dels projectes d'investigació. Aquesta presumpció s'accentua en els moments en què la investigació aconsegueix els punts més elevats d'incertesa que, de fet, no solen ser objecte de l'activitat del foment d'R+DT.
  
3. Aquesta presumpció descansa en el fet que una part de les organitzacions que tenen per objecte l'activitat d'R+DT són administracions públiques, i altres estan vinculades a sectors econòmics organitzats, o fins i tot formen part d'empreses. De manera, que aquesta presumpció xoca amb la realitat de les organitzacions que no estan en cap d'aquestes situacions.
  
VII. La conveniència de finançar l'increment del patrimoni científic de la Fundació CEAM
  
1. En el moment de la constitució de la Fundació CEAM es va preveure que la magnitud de l'activitat s'exerciria en tres etapes. Durant la primera es llançarien les línies d'investigació, a fi de determinar si els mitjans personals i materials afectats als fins fundacionals oferien l'adequada relació d'eficiència i eficàcia, complint els fins fundacionals. Establint-se com a mecanisme d'avaluació la intervenció en l'àmbit europeu: el nombre de projectes europeus en què s'ha intervingut, el nombre d'organitzacions científiques dependents de la Comissió Europea en què es participa i l'ús dels seus resultats en l'elaboració de normes d'àmbit europeu, oferixen un resultat satisfactori. La Fundació CEAM és ara depositària d'un patrimoni científic de qualitat contrastada, que la col·loca en la millor situació per a incrementar-lo en els camps científics en què està especialitzada.
  
2. La segona etapa havia de ser d'assentament, de manera que s'introduïra un mecanisme d'estabilitat econòmica procedent de les administracions públiques que, dins d'aquesta etapa, s'anara complementant amb mecanismes de finançament estable dels sectors econòmics que siguen potencials receptors dels resultats de l'activitat d'R+DT, atés que aquests sectors estan encara en una situació emergent en relació amb les línies d'investigació que realitza la Fundació CEAM.
  
3. Durant la primera, etapa els beneficiaris de la Fundació s'han reduït al territori de la Comunitat Valenciana, sense perjudici d'incloure's centres d'investigació altament especialitzats de la Unió Europea. En les últimes fases d'aquesta etapa ha transcendit àmpliament l'àmbit valencià. El caràcter de beneficiari de la Fundació ve donat per dues vies, la primera per ser perceptor dels resultats de la seua activitat d'R+DT, aquests resultats parteixen del patrimoni científic l'amortització del qual, en termes econòmics reals, seria tan elevada que impossibilitaria que cap usuari poguera disposar d'aquests resultats. En segon lloc, es fa possible que altres beneficiaris s'incorporen a equips científics d'alt nivell o que utilitzen instal·lacions úniques a Europa.
  
4. Les administracions públiques que subscriuen aquest conveni entenen que el patrimoni científic resident en Fundació CEAM i els mecanismes que l'han fet possible han de ser objecte de l'activitat de foment conjunta d'ambdues administracions públiques, de conformitat amb les següents
  
Clàusules
  
Primera. objecte
  
És objecte d'aquest conveni establir els termes i condicions en què l'AGE, mitjançant el Ministeri de Medi Ambient, i l'AGV, mitjançant la Conselleria de Medi Ambient, prestaran a la Fundació CEAM l'auxili econòmic necessari perquè aquesta exercisca les activitats d'investigació detallades en l'apartat I de l'annex tècnic, incrementant-se així el patrimoni científic resident en aquesta entitat no lucrativa. Aquestes activitats es podran concretar anualment, com també introduir noves línies d'investigació.
  
Segona. Quantia de l'auxili econòmic
  
Durant la vigència d'aquest conveni, i anualment, les dues administracions intervinents atorgaran a la Fundació CEAM sengles subvencions per a despeses corrents (capítol IV) i per a adquisició d'infraestructures (capítol VII), amb les quanties establides en l'apartat II de l'annex tècnic, i que per al primer any de vigència (exercici 2002) són les següents:
  
Administració general de l'Estat: Capítol VII 180.304 euros
  
 Capítol IV 120.202 euros
  
Generalitat Valenciana Capítol VII 270.450 euros
  
 Capítol IV 1.262.130 euros
  
Les quantitats referides a l'aportació de l'administració de la Generalitat Valenciana corresponen a línies de subvenció previstes en la Llei de Pressuposts per al present exercici i la gestió de la qual es troba en execució ordinària. Aquestes quantitats, per tant, no comporten nous compromisos de despeses per a la Generalitat Valenciana en l'exercici 2002, i la seua plasmació únicament té caràcter informatiu per a prendre-les com a base per a les pròximes anualitats en els termes que estableix l'apartat II de l'annex tècnic.
  
2. Les activitats l'execució de les quals siga finançada amb aquest conveni podran cofinançar-se per qualsevol altra subvenció, donació o excedent d'altres activitats de la Fundació CEAM.
  
Tercera. Procediment administratiu
  
1. Iniciat cada exercici pressupostari, la Fundació CEAM remetrà al Ministeri de Medi Ambient i a la Conselleria de Medi Ambient de la Generalitat Valenciana sengles certificats d'estar al corrent de pagament dels dèbits amb la Hisenda Pública i amb la Seguretat Social.
  
2. La subvenció per despesa corrent es justificarà per mitjà de la presentació periòdica d'una còpia compulsada de documents acreditatius de la despesa i pagament d'aquesta naturalesa. A aquests documents s'adjuntarà un certificat expedit pel director executiu de la Fundació CEAM en el qual expresse que les despeses que es justifiquen estan afectes a l'execució de les activitats referides a l'apartat I de l'annex tècnic, i també un breu resum de les activitats exercides des de l'última justificació. Dins del primer quadrimestre de cada any, la Fundació presentarà una memòria anual de les activitats realitzades per la Fundació, que hagen sigut subvencionades totalment o parcialment amb l'execució d'aquest conveni.
  
3. La totalitat de la documentació acreditativa referida en l'epígraf anterior es presentarà davant de la Conselleria de Medi Ambient de la Generalitat Valenciana que compulsarà la documentació, i l'exemplar compulsat es depositarà en les oficines d'aquesta Conselleria. Així mateix, comprovarà la documentació a fi d'assegurar que les operacions aritmètiques són correctes, i l'adequació de la despesa a la finalitat prevista, i expedirà un certificat a l'efecte. La Conselleria de Medi Ambient remetrà al Ministeri de Medi Ambient un exemplar d'aquest certificat.
  
4. La subvenció per a l'adquisició d'infraestructura es justificarà per mitjà de la presentació d'una còpia compulsada del document de despesa i el pagament de cada bé, acompanyat per una acta subscrita per un funcionari de la Conselleria de Medi Ambient i el director executiu de la Fundació CEAM, en la qual s'acredite l'existència del bé, la seua ubicació i la seua disponibilitat per la Fundació CEAM. La Conselleria de Medi Ambient remetrà al Ministeri de Medi Ambient un exemplar del citat certificat.
  
5. La Conselleria de Medi Ambient remetrà amb els mencionats certificats, un altre document en què s'especifique que ha reconegut com a obligació part de la despesa presentada, i que una altra part de la despesa està pendent de reconeixement i l'ha de reconéixer l'administració general de l'Estat. Les parts de la despesa podran concretar-se bé amb referència a la totalitat del suportat en un document acreditatiu, o a un percentatge del suportat en un mateix document.
  
6. D'acord amb la normativa reguladora de les subvencions de la Generalitat Valenciana, i a fi d'harmonitzar les operacions de tancament de l'AGV amb el compliment de la finalitat d'aquest conveni, es podran atorgar bestretes de la subvenció de despesa corrent, en un import màxim del 40%, en els termes següents:
  
a) Abans del 30 de novembre de cada exercici, el director executiu de la Fundació CEAM presentarà a l'AGV un pressupost de les despeses que s'hagen de meritar durant el mes de desembre, acompanyat d'un aval bancari per la mateixa suma, per a garantir la bestreta.
  
b) Durant el primer trimestre de l'exercici següent, la Fundació CEAM justificarà la totalitat de les despeses meritades durant el mes de desembre de l'exercici anterior. Una vegada justificats, l'AGV autoritzarà la cancel·lació de l'aval.
  
7. D'acord amb la citada normativa reguladora de les subvencions de la Generalitat Valenciana, es podran atorgar bestretes en la subvenció per a l'adquisició d'infraestructura fins al màxim que autoritzen aquestes normes.
  
8. Una vegada reconeguda l'obligació per part de cada una de les administracions públiques, s'ordenarà el pagament, que s'efectuarà en el compte corrent 2077- 0734 € 85 € 4609757399 que la Fundació CEAM té obert en la Caixa d'Estalvis de Castelló, València i Alacant - Bancaixa.
  
9. Una vegada reconeguda l'obligació per part de cada una de les administracions públiques, les quantitats tindran la consideració de fons propis de la Fundació, sense perjudici del que estableix per al règim de pagaments la normativa d'aplicació.
  
Quarta. Informació complementària
  
1. La Fundació CEAM per raó d'aquest conveni, i a fi de facilitar la funció de control intern i extern dels diversos òrgans competents, presentarà a la Intervenció General de l'AGV, en el mateix temps i forma i en dos exemplars, la documentació que, de conformitat amb l'article 21.2 de la Llei 8/1998, de 9 de desembre, de Fundacions de la Comunitat Valenciana, ha de presentar davant del Protectorat de Fundacions.
  
2. La Intervenció General de l'AGE podrà sol·licitar de la Intervenció General de l'AGV un dels exemplars depositats davant d'ella.
  
Cinquena. Vigència
  
Aquest conveni tindrà vigència anual, començant aquesta el dia 1 de gener del 2002, prorrogant-se automaticáment durant cuatre exercicis més, sempre que en els Pressupostos Generals de l'Estat i en els de la Generalitat Valenciana es consignen els fons necessaris per a cada anualitat, i perdran la seua vigència i finalitzaran automàticament quan deixe d'existir aquesta dotació.
  
L'aportació anual de la Generalitat Valenciana en els successius exercicis de pròrroga es concretarà mitjançant Resolució del conseller de Medi Ambient, d'acord amb els crèdits que a l'efecte figuren en els Pressupostos de la Generalitat Valenciana.
  
Sisena. Avaluació del conveni
  
1. Les activitats d'R+DT que es financen amb aquest conveni s'avaluaran parcialment per mitjà del mecanisme previst en la clàusula tercera.
  
2. Aquestes activitats també s'avaluaran globalment al final del conveni. Amb aquest fi, sis mesos abans de la finalització del contracte l'AGE, l'AGV i la Fundació CEAM anomenaran ?mitjançant el ministre de Medi Ambient, el conseller de Medi Ambient i el Patronat de la Fundació CEAM- una comissió avaluadora composta per nou membres, tres per cada una de les parts, que presentara quatre mesos abans de la finalització d'aquest conveni un informe sobre les activitats finançades per mitjà d'aquest conveni, si s'han aconseguit els objectius previstos, i si hi ha la base científica i econòmica per a subscriure un nou conveni.
  
Setena. Règim aplicador de sancions
  
1. En cas d'incompliment del que estableix el present conveni, l'AGE i l'AGV podran suspendre els pagaments, fins i tot d'obligacions reconegudes, i també rescindir el conveni, i la Fundació CEAM quedarà obligada a tornar les quantitats entregades i no justificades, si així s'acorda.
  
2. Si durant el primer any de vigència no s'exerceix l'activitat prevista per a aquest conveni, l'AGE ?mitjançant una l'ordre del ministre de Medi Ambient- o l'AGV ?mitjançant un acord del Govern Valencià- podrà rescindir el conveni, i es podran reclamar per la via pertinent les quantitats entregades i les indemnitzacions per danys i perjudicis en els termes previstos en la normativa d'aplicació.
  
3. En el supòsit de demora respecte als terminis parcials d'entrega de documentació, es penalitzarà en un 1/1000 el pagament parcial que corresponga per dia de demora en l'entrega.
  
Vuitena. Publicitat i confidencialitat
  
1. En totes les comunicacions al públic que es realitzen de qualsevol activitat que exercisca la Fundació o els seus beneficiaris es farà constar el patrocini del Ministeri de Medi Ambient i de l'AGV en els termes que establisca la normativa d'aplicació.
  
2. L'AGV i l'AGE podran publicar informació de caràcter general sobre les activitats finançades totalment o parcial per mitjà d'aquest conveni, és a dir, sobre els participants, la denominació de cada activitat concreta, com també l'objectiu i la duració d'aquesta.
  
3. Les parts que subscriuen aquest conveni es comprometen a mantenir el caràcter confidencial de qualsevol informació, document o un altre tipus de material que s'haja posat en el seu coneixement de forma confidencial o la divulgació del qual puga resultar perjudicial a qualsevol de les parts, fins que els resultats siguen accessibles al públic a través d'altres parts o per mandat legal.
  
Novena. Explotació i transferència de tecnologia
  
1. La informació adquirida i els drets adquirits com a resultat de les activitats finançades, totalment o parcial, per mitjà d'aquest conveni seran propietat de la Fundació CEAM, que prendrà les mesures adequades per a protegir la informació adquirida i els drets adquirits que puguen utilitzar-se amb fins comercials o industrials. Si la informació adquirida i els drets adquirits s'han obtingut conjuntament amb altres persones jurídiques, s'hauran de precisar de comú acord les mesures que hagen de prendre's per a protegir-les. La Fundació CEAM informarà simultàniament al document referit en l'apartat 2 in fine de la clàusula tercera sobre el compliment d'aquest apartat.
  
2. Si la Fundació CEAM decideix no sol·licitar la protecció a què es refereix l'apartat anterior, com també en el cas de renúncia a aquesta protecció, ja concedida o sol·licitada, ho comunicarà a l'AGE i a l'AGV els quals tindran dret que els siguen cedits els drets que corresponguen, adaptant-se a les normes de contractació pública que corresponguen.
  
3. La Fundació CEAM explotarà o s'encarregarà d'explotar la informació adquirida i els drets adquirits de conformitat amb els principis de la Unió Europea respecte de la competitivitat, la cohesió econòmica i social i els principis de no discriminació als beneficiaris de la Fundació.
  
Deu. Naturalesa d'aquest conveni
  
Aquest conveni, que té naturalesa administrativa, s'emmarca en els previstos en l'article 3.1.d) del Reial Decret Legislatiu 2/2000, de 16 de juny, pel qual s'aprova el text refós de la Llei de Contractes de les Administracions Públiques, per a les relacions de cada una de les administracions públiques amb la Fundació; i en l'article 3.1.c) de la mateixa llei, com també en els articles 6 i 8 de la Llei 30/1992, de 26 de desembre, de Règim Jurídic de les Administracions Públiques i Procediment Administratiu Comú, per a les relacions entre les dues administracions públiques.
  
En tot cas, s'entén que aquest conveni està subjecte en els distints aspectes formals al que preveu el Decret 20/1993, de 8 de febrer, del Govern Valencià, pel qual s'estableix el règim jurídic pressupostari dels convenis que subscriga la Generalitat Valenciana.
  
I perquè conste a l'efecte oportú, i en prova de conformitat, els compareixents firmen el present document, en quadruplicat exemplar, i a un sol efecte, en el lloc i data indicats en l'encapçalament,
  
El ministre de Medi Ambient,
  
JAUME MATAS I PALOU
  
El conseller de Medi Ambient,
  
FERNANDO MODREGO CABALLERO
  
El president del patronat de la Fundació CEAM,
  
JOSÉ JOAQUÍN RIPOLL
  
El director executiu de la Fundació CEAM,
  
MILLÁN MILLÁN MUÑOZ
  
Annex tècnic
  
I. Àmbits d'investigació
  
Les activitats de recerca i desenvolupament tecnològic que es finançaran amb aquest conveni seran les que a continuació es relacionen:
  
(A) Programa de contaminació atmosfèrica: Un dels postulats de l'activitat científica de la Fundació és l'existència de condicions climàtiques mediterrànies que fan inadequades les tècniques ambientals utilitzades en altres àrees geogràfiques. Aquest programa tendirà a establir les bases científiques perquè les tècniques ambientals que han d'utilitzar els agents socials i econòmics siguen les més idònies per a les condicions mediterrànies en el camp de la contaminació atmosfèrica.
  
(a) Àrea d'investigació de dinàmica de contaminants
  
Dins del programa general de contaminació atmosfèrica, l'àrea d'investigació sobre dinàmica de contaminants aborda, des de diferents enfocaments metodològics i amb diferents abasts, la caracterització i descripció dels processos atmosfèrics a escala regional que donen lloc als principals patrons de contaminació atmosfèrica registrats a la mateixa escala. Les peculiaritats dels moviments atmosfèrics en la baixa-mitja troposfera dins de l'àmbit de la conca mediterrània occidental, en la qual predominen durant gran part de l'any circulacions mesoescalars, condicionen dràsticament el transport i la dispersió dels contaminants emesos a l'atmosfera.
  
Objectius científics:
  
D'acord amb la naturalesa dels objectius particulars dins del marc general del programa, els esforços dels diferents projectes es poden agrupar en quatre grans apartats:
  
a) Explotació de les mesures procedents de xarxes de vigilància de la qualitat de l'aire, amb especial atenció al compliment dels requeriments normatius procedents de l'entrada en vigor de les noves directives europees.
  
b) Aprofundiment en el coneixement de les característiques i mecanismes que determinen els principals patrons de transport i dispersió atmosfèrics en la conca mediterrània occidental.
  
c) Caracterització del comportament dels contaminants atmosfèrics, primaris i secundaris, sota la influència dels diferents escenaris meteorològics.
  
d) Incorporació de nous recursos, desenvolupament i consolidació de les eines de simulació numèrica que permeten reproduir els processos de dinàmica atmosfèrica i de contaminants a escala regional.
  
(b) Àrea d'investigació de química atmosfèrica
  
La producció de concentracions elevades d'ozó i altres oxidants fotoquímics ocorre amb certa freqüència en diverses àrees europees com a conseqüència directa de les activitats humanes. L'exposició a alts nivells d'aquests oxidants fotoquímics ocasiona efectes greus no sols en la salut humana sinó també en les plantes i en els materials. Aquests efectes es tradueixen en una major despesa social en sanitat, en perdudes de productivitat en l'agricultura i en el continu deteriorament d'edificis. Per a realitzar l'estudi dels processos fisicoquímics que resulten en la formació d'oxidants fotoquímics en l'atmosfera, la Fundació disposa en les seues instal·lacions de simuladors atmosfèrics constituïts per dues cambres semiesfèriques amb un volum de 200 m3 cada una. Les característiques especials d'aquesta instal·lació permeten reproduir en el laboratori les condicions atmosfèriques reals, radiació solar, nivells de concentració atmosfèrics dels principals compostos químics emesos, i analitzar el comportament químic d'aquests gasos en condicions controlades.
  
Objectius científics:
  
a) Determinació dels processos químics en l'atmosfera amb especial interés en:
  
1. La capacitat oxidant de l'atmosfera i la seua dependència amb la composició. Intercanvi clima-química atmosfèrica.
  
2. Formació d'ozó i altres oxidants fotoquímics en la troposfera a partir dels precursors orgànics, productes emesos a l'atmosfera per les activitats humanes: generació d'energia, combustió de gasolina, etc., i productes emesos per la vegetació.
  
3. Velocitats de transformació i descomposició dels compostos químics en l'atmosfera.
  
4. Interacció entre els processos en fase gasosa i la formació de matèria particul·lada amb generació d'aerosols atmosfèrics durant l'oxidació fotoquímica dels compostos orgànics emesos.
  
5. Mecanismes de formació i destrucció de radicals fotoquímics i la influència del vapor d'aigua i la temperatura en les seues reaccions en la troposfera.
  
6. Avaluació de mecanismes de reaccions químiques per al disseny de models químics que reproduïsquen els processos químics en la troposfera.
  
7. Investigació en combustibles i solvents alternatius, additius de la gasolina i el seu impacte en la formació d'ozó i en altres propietats atmosfèriques.
  
b) Contribuir a l'adquisició dels coneixements i criteris adequats per a l'elaboració de directives europees sobre contaminació atmosfèrica.
  
c) Desenvolupament de sistemes instrumentals per a la mesura de gasos i radicals en l'atmosfera que tenen especial rellevància en els processos fotoquímics.
  
d) Un altre dels objectius que centrarà l'ús dels reactors fotoquímics és l'estudi atmosfèric dels processos químics que poden tenir especial rellevància en la conca mediterrània.
  
(B) Programa d'efectes dels contaminants:
  
Aquest programa té per objecte estudiar els efectes de la contaminació atmosfèrica en les condicions mediterrànies. L'estructura del programa es basa en projectes d'R+D relacionats directament amb els temes més rellevants i problemàtics derivats dels problemes de la contaminació de l'aire en la conca mediterrània. Per a facilitar la transferència dels coneixements adquirits amb especial insistència en les peculiaritats mediterrànies, es manté una constant col·laboració amb els responsables del seguiment de danys a nivell nacional i regional, tant en la identificació dels temes que s'han d'investigar com en el posterior desenvolupament dels projectes. Així mateix, es participa en algunes iniciatives, fins i tot a nivell europeu, en les que s'impliquen alguns agents socials amb l'objectiu d'educar la societat en aquests temes.
  
Els projectes relacionats amb temàtiques que tenen una major rellevància a escala de l'Europa mediterrània i d'Europa es desenvolupen amb major extensió a través de projectes de la Comissió Europea, complementats per projectes del Pla Nacional d'R+D. En aquests dos casos es tracta d'evitar encavalcaments amb altres grups d'investigadors ja consolidats del nostre entorn, amb els quals es col·labora de forma assídua. El programa tracta diversos aspectes que es poden resumir en: efectes de la contaminació (amb especial èmfasi de l'ozó) en l'horticultura mediterrània, efectes en la vegetació natural (incloent els boscs, i els possibles efectes indirectes com les aportacions atmosfèriques excessives de N i els efectes de l'elevació del CO2), utilització i selecció de bioindicadors (o altres instruments de baix cost, p.e. dosímetres passius) per a detectar les zones de possible impacte d'alguns contaminants.
  
Els resultats amb una aplicabilitat més immediata ja estan sent utilitzats a nivell local/regional i en protocols de seguiment rutinari de l'impacte o efecte d'alguns contaminants (p.e. l'ozó) a nivell europeu (Xarxa Paneuropea de Seguiment Intensiu /ICP-Forest).
  
Objectius científics:
  
a) Caracteritzar els efectes dels contaminants més rellevants en la vegetació natural (incloent els boscs) en l'Europa Mediterrània atenent les peculiaritats d'aquesta regió, de forma que es genere la informació necessària per a posar de manifest que aquestes peculiaritats han de ser recollides quan es desenvolupen procediments de gestió, protocols d'avaluació i fins i tot nova normativa al respecte. Fent especial èmfasi en el perill potencial dels fotooxidants en la flora autòctona i, especialment, endèmica de l'arc mediterrani.
  
b) Desenvolupament i aplicació de metodologies (instruments o protocols/manuals) que permeten una caracterització de l'extensió espacial i la intensitat dels efectes de determinats contaminants en condicions mediterrànies amb un cost moderat. Aquestes eines poden abraçar des de dispositius concrets a protocols o directrius que en últim terme haurien de quedar incorporades en els protocols i manuals a nivell europeu.
  
c) Determinar quins problemes potencials relatius a la contaminació atmosfèrica poden estar afectant l'agricultura en l'Europa mediterrània, quins d'aquests són els més importants i avaluar els seus efectes al mateix temps que desenvolupar o proposar possibles mesures per a pal·liar-los. Això inclou la possible interacció entre contaminants i patologies més importants.
  
d) Desenvolupament i aplicació de metodologies per a quantificar i validar el balanç de C. Amb l'objecte de resoldre les discrepàncies en les estimacions dels balanços de C derivades de la utilització de mètodes diferents que s'han observat fins al moment. És a dir, la definició de procediments estandarditzats no sols per a avaluar i verificar els fluixos de C en unitats espacials concretes, sinó també a diferents escales des de local a continental. El que pot arribar a constituir un paquet d'eines molt útils per a aprofundir en l'enteniment dels cicles del C en ecosistemes mediterranis i els efectes que el canvi climàtic pot tenir sobre aquests, a més de per a complir els requeriments del Protocol de Kyoto una vegada ratificat i millorar la informació que en aquest sector es reporta actualment sota la Convenció del Canvi Climàtic.
  
(C) Programa d'investigació forestal:
  
Aquest programa té per objecte establir les bases científiques per a la millora de la gestió forestal en condicions mediterrànies. L'estructura del programa es basa en projectes d'R+D aplicats i relacionats directament amb els temes més rellevants i problemàtics de la gestió forestal en la conca mediterrània. Per a facilitar la transferència tecnològica al sector forestal, es manté una constant col·laboració amb els responsables de la gestió forestal, tant en la identificació dels temes que s'han d'investigar com en el posterior desenvolupament dels projectes.
  
Els projectes relacionats amb temàtiques que tenen una major rellevància a escala de l'Europa mediterrània es desenvolupen amb major extensió a través de projectes de la Comissió Europea, complementats per projectes del Pla Nacional d'R+D en aquests dos casos es tracta d'evitar encavalcaments amb altres grups d'investigadors ja consolidats del nostre entorn, amb els quals es col·labora de forma assídua.
  
Els resultats amb una aplicabilitat més immediata s'assagen a escala real a través de projectes pilot executats pels serveis tècnics de l'administració forestal.
  
Objectius científics:
  
Els objectius específics de cada projecte es poden enquadrar en dos grans línies:
  
a) Anàlisi de l'impacte dels incendis forestals. Efectes en el sòl i regeneració de la vegetació: anàlisi dels canvis en les propietats físiques i de fertilitat del sòl, processos erosius, canvis d'usos, dinàmica de la vegetació i recurrència d'incendis.
  
b) Restauració forestal:
  
1. Regeneració de les forests molt degradades o en condicions de forta sequera: mètodes de sembra i plantació, producció de plantes de viver.
  
2. Desenvolupament de tècniques per a contribuir a la menor inflamabilitat i combustibilitat de les forests i millorar la seua capacitat de regeneració i qualitat biològica.
  
3. Millora i revaloració de les masses ja establides: tubericultura, tractaments silvícoles.
  
(D) Programa d'investigació meteorològica:
  
La conca occidental del Mediterrani participa de les característiques del clima mediterrani. Es tracta d'un clima molt irregular caracteritzat per l'alternança de situacions de pluges intenses, algunes de conseqüències catastròfiques per a la població, i de períodes d'intensa sequera. Una manera de poder mitigar els danys, tant humans com econòmics, que es deriven de la incidència d'aquests riscs meteorològics rau en el fet d'efectuar-ne un bon pronòstic. Els models europeus actualment en ús, no tenen en compte l'especificitat de la conca occidental del Mediterrani i, per això, alguns d'aquests riscs no han sigut pronosticats amb suficient antelació. Per a dur a terme un bon pronòstic d'aquests riscs cal analitzar els factors i processos que controlen tals fenòmens. L'interés és ací, per tant, ajudar a la millora de la predicció dels riscs meteorològics. El programa d'investigació que s'ha dissenyat emprén l'anàlisi dels principals processos que controlen aquests fenòmens.
  
Objectius científics:
  
a) Validació i posada al punt del model meteorològic RAMS (Regional Atmospheric Modelling System) per a predicció en temps real, dels riscs meteorològics més importants que afecten la vessant mediterrània de la península Ibèrica: les precipitacions intenses i els incendis forestals.
  
b) Anàlisi dels inputs del sistema hidrològic en zones de condicions mediterrànies, amb especial atenció als processos relacionats amb l'aigua de boira, sobre la base d'una xarxa de col·lectors d'aigua de boira.
  
c) Creació d'una base de dades meteorològiques en temps real que cobrisca part de la vessant mediterrània de la península i que tinga entre les seues comeses ser complement a les dades existents per a l'interior peninsular. Aquesta base és fonamental en estudis sobre canvi climàtic. De fet, aquesta base de dades pot considerar-se com el primer pas de la futura base de dades peninsulars per a anàlisis del canvi global.
  
(E) Programa d'investigació general
  
En aquest programa s'inclouen els mitjans personals i materials afectes a activitats de prospectiva per a la identificació d'activitats i noves àrees d'investigació. S'exclouen d'aquest programa, aquells projectes que queden degudament especificats com a tals i susceptibles d'incloure en la resta de programes.
  
II. Dotacions pressupostàries
  
Per a realitzar les activitats d'investigació i desenvolupament descrites, l'administració general de l'Estat i l'administració de la Generalitat Valenciana, dotaran les línies pressupostàries que corresponga, d'acord amb les quantitats que s'especifiquen.
  
(A) Administración General del Estado/Administració General de l'Estat
  
Ejercicio/Exercici Capítulo presupuestario/ Dotación presupuestaria/
  
 Capítol pressupostari Dotació pressupostària
  
 Euros
  
0001 LPM 180.304. euros
  
 IV 120.202. euros
  
1943 WRQ \*
  
 IV \*
  
9651 ZJI \*
  
 IV \*
  
0077 SOL \*
  
 IV \*
  
2585 QZI \*
  
 IV \*
  
(\*) - Condicionado a los créditos que figuren en la Leyes anuales de Presupuestos del Estado/Condicionat als crèdits que figuren en les Lleis anuals de Pressupostos de l'Estat.
  
(B) Administración de la Generalitat Valenciana/Administració de la Generalitat Valenciana
  
1. Dotación presupuestaria por capítulos/Dotació pressupostària per capítols
  
Ejercicio/Exercici Capítulo presupuestario/ Dotación presupuestaria/
  
 Capítol pressupostari Dotació pressupostària
  
 Euros
  
4057 XCP 270.450. euros
  
 IV 1.262.130. euros
  
6597 VDE \*
  
 IV \*
  
1756 HUP \*
  
 IV \*
  
5692 PRV \*
  
 IV \*
  
7683 EZF \*
  
 IV \*
  
(\*) - Condicionado a los créditos que figuren en las Leyes anuales de Presupuestos de la Generalitat Valenciana./Condicionat als crèdits que figuren en les Lleis anuals de Pressupostos de la Generalitat Valenciana
  
2. Detalle de la procedencia de las cantidades a financiar/ Detall de la procedència de les quantitats que s'han de finançar
  
(C) Notes
  
1. En l'exercici 2002 la dotació de l'administració de la Generalitat Valenciana s'agrupa en funció dels diversos programes pressupostaris i la naturalesa de la despesa, segons estableix la mateixa Llei de Pressuposts. En els exercicis successius, s'agruparà la despesa en dues línies de subvenció, una per a atendre el desenvolupament de les activitats (en el capítol IV) i una altra per a l'adquisició d'infraestructura (en el capítol VII).
  
2. En la dotació de l'administració de la Generalitat Valenciana per a capítol VII de l'exercici 2002, s'agrupen les distintes línies de subvenció per a activitats que la Llei de Pressuposts qualifica com pròpies d'aquest capítol i l'adquisició d'infraestructura de l'exercici.
  
3. En les dotacions no estan incloses les de construcció i dotació de nous d'immobles, i en la dotació de la Generalitat Valenciana s'inclouen les despeses financeres, com també les denominades per la normativa de fundacions com a despeses d'administració, és a dir, les generades pels òrgans de govern.
  
4. Les dotacions de l'administració de la Generalitat Valenciana tindran el caràcter de mínimes, i se podran ampliar per mitjà de resolucions de l'òrgan competent, que notificaran a les altres parts.
  
5. Les dotacions pressupostàries es podran utilitzar per a cofinançar ingressos complementaris procedents d'altres institucions públiques i privades, destinats a la realització activitats d'investigació i desenvolupament tecnològic.